Henrico V de Anglaterra

Henrico V de Anglaterra (in anglese Henry V, 16 de septembre 1386 – 31 de augusto 1422) esseva le rege de Anglaterra e senior de Irlanda ab 1413 usque 1422. Su regno curte es supertoto famose a causa de su accomplimentos militar durante le Guerra del Cento Annos.

Durante le regno de su patre Henrico IV, Henrico dirigeva armeas contra le rebellion de Owain Glyndŵr in Galles e contra rebelliones del familia Percy. Dum le sanitate de su patre se declinava, su influentia politic augmentava, ma il habeva disaccordo politic inter illes. Henrico hereditava le corona anglese in 1413 e reanimava tosto le pretension anglese al corona francese.

Henrico e su armea ganiava un victoria tremende al battalia de Agincourt e conquireva Normandia. Su campania in Francia beneficiava del potentia de vacuo, a causa del maladia mental de Carolo VI de Francia, e de divisiones politic in Francia. Ille consolidava su pretension con victoria altere e un alliantia con le Ducato de Burgundia. Ita, Carolo signava le Tractato de Troyes recognisceva Henrico al nove hereditario del corona francese.  Il pareva probabile que Henrico V unirea le coronas anglese e francese. Totevia, le mortes de Henrico in 1422 e de Carolo duo menses plus tarde cambiava le situation, e le victoria de Henrico esseva invertite in le regno subsequente de su filio Henrico VI. Le seculo 16, ille esseva celebrate in un serie de dramas per William Shakespeare.

Categoria:Gente anglese
Categoria:Reges de Anglaterra